Die vyfde en laaste toets tussen Engeland en Indië het gister op die Oval in Londen ten einde geloop. Engeland het aan Indië die taak gestel om 464 lopies vir ŉ oorwinning aan te teken. Indië is egter vir 345 uitgehaal wat aan Engeland ŉ oorwinning van 118 lopies besorg het. Engeland wen ook die reeks met 4-1. James Anderson het die suksesvolste bouler in toetskrieket geword nadat hy drie paaltjies vir 45 lopies platgetrek het. Anderson spog nou met 564 paaltjies.
Die Suid-Afrikaans-gebore Marnus Labuschagne is ingesluit in Australië se groep vir sy toetsreeks teen Pakistan. Die reeks sal in die Verenigde Arabiese Emirate gespeel word.
Ná die sesde ronde van die Varsity-reeks is die Kovsies die nuwe voorlopers op die punteleer. Die sewende ronde word op 24 September by Tukkies gespeel.
1 Kovsies 26
2 Maties 24
3 Madibaz 22
4 Tuks 21
5 NWU 21
7 UJ 2
Die Springbokke speel Saterdag in hul vierde wedstryd van vanjaar se Rugbykampioenskap teen Nieu-Seeland in Wellington. Die Bokspan word môre bekend gemaak. Intussen is Sonny Bill Williams, Ryan Crotty en Sam Cane fiks verklaar vir dié kragmeting.
Leeus 15:00 WP
In die Pro14-reeks word daar die naweek sewe wedstryde gespeel.
Edinburg 20:35 Connacht
Die aandag verskuif die week na die Singapoer Formule Een Grand Prix. Lewis Hamilton is tans 30 punte voor sy naaste teenstander.
Die tweede been van FINA se Wêreldbeker begin môre in Doha. Chad le Clos jaag vanjaar sy vyfde reekstitel. Op die punteleer is Le Clos vyfde met 30 punte. Die voorloper is Vladimir Morozov van Rusland wat spog met 54 punte. Anton Chupkov (Rusland) is tweede met 48, Michael Andrew (VSA) derde met 42 en Mitchell Larkin (Ausralië) is vierde met 36.
In Europa slaan die spelers môre af in die KLM Ope wat in Nederland gespeel word.
In Amerika word die Spelers-kampioenskap (wat net die top 30 spelers op die Fedex-beker insluit) aanstaande week in Atlanta gespeel.
Op die plaaslike front sal die spelers mekaar van Vrydag af op Arabella die stryd aansê in die Vodacom-toernooi.
Die MTN8 se eindstryd sal op 29 September in die Moses Mabhida Stadion gespeel word. SuperSport United en Cape Town City sal mekaar om 19:00 pak.
Piet de Jager · 2 weke gelede
WAT VAN DIE EERSTELIGA ????????